Harku Vallavalitsus
harku@harku.ee	Teie: 20.02.2024 nr 12-1/176-54

Meie: 14.03.2024 nr 4-4/24/857-4	

Harku valla Rannamõisa küla Keila metskond 10 maaüksuse osa detailplaneeringu kooskõlastamine

Harku Vallavalitsus esitas Riigi Kaitseinvesteeringute Keskusele 20.02.2024 kirjaga nr 12-1/176-54  kooskõlastamiseks Harku valla Rannamõisa küla Keila metskond 10 maaüksuse osa detailplaneeringu.

Detailplaneeringuga kavandatakse 178 736 m² suurusest Keila metskond 10 (katastritunnus 19801:002:0199) maatulundusmaa sihtotstarbega maaüksusest 1693 m² suurune äri- ja maatulundusmaa sihtotstarbega krunt, millele määratakse ehitusõigus mobiilsidemasti ja selle teenindamiseks vajaliku hoone püstitamiseks. Detailplaneeringuga määratakse kavandatavale krundile ehitusõigus kuni 55 m kõrguse mobiilsidemasti ja ühe hoone püstitamiseks. Juurdepääs planeeritavale alale on lahendatud Tallinn-Rannamõisa-Kloogaranna maanteelt.

Riigi Kaitseinvesteeringute Keskus kooskõlastab Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 punkti 101 alusel Harku valla Rannamõisa küla Keila metskond 10 maaüksuse osa detailplaneeringu.

Lugupidamisega

(allkirjastatud digitaalselt)

Heli Randes
üldosakonna juhataja

Priit Alekask
717 0536 priit.alekask@rkik.ee